AU โบรกเชียร์ซื้อเป้า 12.50 บ. ลุ้น Q3 เทิร์นอะราวด์ ดันทั้งปีกำไรทะลุ 123 ล้าน
AU โบรกเชียร์ซื้อเป้า 12.50 บาท ลุ้นไตรมาส 3/65 เทิร์นอะราวด์ รับไฮซีซั่น-นักลงทุนต่างชาติเพิ่มขึ้น ดันทั้งปีกำไรทะลุ 123 ล้าน
AU โบรกเชียร์ซื้อเป้า 12.50 บาท ลุ้นไตรมาส 3/65 เทิร์นอะราวด์ รับไฮซีซั่น-นักลงทุนต่างชาติเพิ่มขึ้น ดันทั้งปีกำไรทะลุ 123 ล้าน
31 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (28 ต.ค.65) ว่า บริษัท อาฟเตอร์ ยู จำกัด (มหาชน) หรือ AU แนะนำซื้อเป้าหมาย 12.50 บาท โดยมีมุมมองต่อแนวโน้มกำไรสุทธิไตรมาส 3/2565 ที่ 34 ล้านบาท เทียบขาดทุน 13 ล้านบาท ในไตรมาส 3/2564 ดีกว่าที่คาดเดิมเล็กน้อย โดยคาด %SSSG อยู่ที่ 111% โตสูงมากจากฐานต่ำเพราะไตรมาส 3/2564  มีการ lockdown ราว 2 เดือนและการจำกัดพื้นที่นั่งในร้านอาหาร 1 เดือน
ในขณะที่กำไรคาด flat เทียบช่วงเดียวกันของปีก่อน ทั้งที่ปกติไตรมาส 3 เป็น low season เพราะการบริโภคเดือน 7-8 ที่ดีและการออกสินค้าใหม่หนุน ทำให้รายได้โตเทียบไตรมาสก่อนหน้ารวมถึงคาด %GPM ดีขึ้น สามารถชดเชย SG&amp;A expenses ที่สูงขึ้น และ other income ที่ลดลงได้
ส่วนแนวโน้มไตรมาส 4/2565 คาดฟื้นตัวต่อเนื่อง เทียบช่วงเดียวกันของปีก่อน และเทียบไตรมาสก่อนหน้าจาก high season, จำนวนนักลงทุนต่างชาติที่เพิ่มขึ้น รวมถึงการขยายสาขาที่จะเร่งตัวขึ้น
โดยคงประมาณการกำไรสุทธิปี 2565 ที่ 123 ล้านบาท  โต 2679% เทียบช่วงเดียวกันของปีก่อน และปี 2566 ที่ 191 ล้านบาท โต 55% เทียบช่วงเดียวกันของปีก่อน ในขณะที่มองผลกระทบด้านค่าไฟฟ้าและค่าแรงจำกัด เพราะมีโอกาสถูกชดเชยจากการปรับราคาขายและต้นทุนวัตถุดิบที่ลดลงจากแนวโน้มกำไรสุทธิรายไตรมาสที่คาดฟื้นตัวต่อเนื่อง